उत्तर प्रदेश : इटावा में राजधानी एक्सप्रेस की चपेट में आने से 4 लोगों की मौत - MH One News
Home National उत्तर प्रदेश : इटावा में राजधानी एक्सप्रेस की चपेट में आने से...
उत्तर प्रदेश : इटावा में राजधानी एक्सप्रेस की चपेट में आने से 4 लोगों की मौत
उत्तर प्रदेश के इटावा जिले में राजधानी एक्सप्रेस ट्रेन की चपेट में आने से चार लोगों की मौत हो गई है. बताया जा रहा है कि हादसा उस वक्त हुआ जब अवध एक्सप्रेस को लूप लाइन पर खड़ा कर राजधानी को पास कराया जा रहा था. तभी चार लोग राजधानी की चपेट में आ गए. स्टेशन पर अफरा-तफरी का माहौल है. हादसा उस दौरान हुआ जब इटावा के बलरई रेलवे स्टेशन पर रेलवे लाइन के किनारे खड़े चार लोगों की डिब्रूगढ़ राजधानी की चपेट में आने से मौत हो गई.
हादसे के वक्त ट्रेन से उतरकर ट्रैक पर खड़े थे यात्री
चारों मुजफ्फरपुर से बांद्रा जा रही अवध एक्सप्रेस के यात्री थे. अवध एक्सप्रेस सुबह करीब साढ़े 6 बजे बलरई स्टेशन पर पहुंची थी. लगभग सात बजे राजधानी एक्सप्रेस आ गई थी. गर्मी से परेशान कई यात्री ट्रेन से उतरकर रेलवे ट्रैक पर खड़े थे. इसी बीच राजधानी एक्सप्रेस वहां से गुजरी. इसकी चपेट में कई यात्री आ गए. चार की मौत हो गई, जबकि आधा दर्जन से अधिक घायल बताए जा रहे हैं. सभी घायलों को सैफई और टुंडला के अस्पतालों में भेजा गया है.
रेलवे के अधिकारी मौके पर पहुंचे
मृतकों में कौशांबी के जुगराजपुर निवासी जीतू, पिंटू, गोरेलाल और सुरेंग्र कुमार हैं. ये चारों रिश्तेदार बताए जा रहे हैं और अवध एक्सप्रेस से सूरत जा रहे थे. हादसे की सूचना पाकर जिला प्रशासन और रेलवे के आला-अफसर मौके पर पहुंच गए हैं. कई थानों की फोर्स भी मौके पर पहुंच गई है. राहत और बचाव कार्य चलाया जा रहा है.
ETAWA ACCIDENT
Previous articleकांग्रेस अध्यक्ष राहुल गांधी से मिले नवजोत सिंह सिद्धू, एक चिट्ठी भी सौंपी
Next articleअमित शाह UP BJP के लिए नये चीफ की खोज में हैं, इन चार नेताओं के नाम पर है नजर